25.03.20

 KOORDINÁCIA VLD / ŠAS - KONTEXT FINANCOVANIA

TESTOVANIE PACIENTOV PRI SKONČENÍ KARANTÉNY (spracováva sa)

návrh ZVLD SR

**1/ vzhľadom na viaceré legitímne názory** kolegov VLD týkajúce sa krízového mechanizmu financovania ambulancií VLD s prihliadnutím na nevyhnutnosť zabezpečenia funkčnej a koordinovanej ZS v SR z hľadiska jej vertikálneho členenia a kompetencií jej jednotlivých foriem, navrhujeme doplnenie nášho predošlého návrhu "FINANCOVANIE AMBULANTNÉHO SEKTORA POČAS KRÍZY" z 23.03.20 nasledovne:

**1.1/** doplnenie predloženého návrhu z 23.02.20 o:

1.1.1/ **definíciu režimu práce ambulancií ŠAS upravenú usmernením príslušného HO MZSR minimálne v rozsahu :** kolegovia ŠAS by mali byť počas ordinačných hodín prístupní pre svojich disenzarizovaných pacientov prioritne na telefóne najmä z dôvodu predpisu liekov, identifikácie možných komplikácií chronického ochorenia a súčasne majú poskytnúť správnu informáciu pacientovi v prípade identifikácie rizika COVID-19 a zabezpečiť následné úkony vo vzťahu k RÚVZ v zmysle platných usmernení UVZSR a informovať VLD pacienta. Indikovaných pacientov podľa zváženia vyšetria a vybavia fyzicky.

1.1.2/ v navrhovanom mechanizme úhrady uplatniť výnimku pre použitie koeficientu č.1 a č.3 pre ambulancie s počtom kapitovaných pacientov menej ako 1.500 - v tomto prípade sa koeficient č.1 a č.3 neuplatní.

1.1.3/ v spojení s výnimkou podľa bodu 1.1.2 sa stanoví pevná suma na prevádzku ambulencie VLD v krízovom režime ekvivalentná na každý deň reálnej prevádzky ambulancie v súlade s MO HO VL MZSR, ktorá pokryje oprávnené prevádzkové náklady.

**1.2/ alternatíva k 1.1.1**

**ZS v SR sa pripravuje na nápor pacientov s ťažkým priebehom do nemocníc, všetci riešime akútne stavy.**

1.2.1/ Kolegovia ŠAS môžu byť stiahnutí z ich ambulancií domov za stanovených podmienok FINANCOVANIA AMBULANTNÉHO SEKTORA POČAS KRÍZY a mali by sa z nich formovať záložné tímy aj so sestrou. Budú pripravení nahradiť kolegov špecialistov v nemocniciach. Ak na dobu pandémie nebudú ordinovať špecialisti, nič katastrofálne sa neudeje, ale budeme mať v nich personálne zálohy. Ich prácu musíme dočasne vládnuť my, VLD.

1.2.2/ V čase pandémie je neefektívne, aby si ŠAS vykazoval výkon č 1. je to nezmysel. Veď kontroly u špecialistov sa húfne prekladajú a lieky ich pacientom predpíšu VLD.

1.2.3/ Čo sa týka financovania špecialistov, za to že budú doma, nech majú uhradené fixné náklady na ich činnosť/nájom, plat lekára a sestry atď/ a budú doma v zálohe.

**1.3/** v otázke FINANCOVANIA AMBULANTNÉHO SEKTORA POČAS KRÍZY **mechanizmus stanovovania jednotkových cien výkonov a prognózovania výkonových objemov je možný**, treba však zvážiť skutočnosť, že v krízovom režime financovania môže ísť o úplnú, alebo aspoň čiastočnú kompenzáciou za nevykonávanie preventívnych prehliadok atď. Z tohto pohľadu je zbytočné pokúšať sa o nastavenie úhrad zložitým prepočítavaním jednotkových cien, pretože v kríze sa predovšetkým riešia zdroje = príjmy do ZP a prognózovanie nákladov s cieľom dosiahnutia vyrovnanej bilancie v závislosti na zdrojoch. Akákoľvek strata ZP bude musieť byť sanovaná zo štátneho rozpočtu, ktorý očakáva prehlbovanie deficitu. **Preto bol iniciálny návrh ZVLD predložený dňa 23.03.20 v danej podobe, súčasne však aj prístup ku krízovému financovaniu ako je uvedený v tomto bode považujeme z hľadiska jeho legitimity za rovnocenný.**

**1.4/ obavy ANS z hroziaceho zlyhania systému ZS** považujeme v kontexte ako ich ANS prezentuje s odvolávaním sa na príčinnú súvislosť s vydaným MO HO VL MZSR za nepodložené a chybne interpretované fakty a súvislosti. Platí názor ZVLDSR na potrebu spoločného rokovania a vydania spoločného stanoviska k danej problematike**. Zároveň je pre VLD povzbudzujúce a pre budúce nastavenie organizácie a financovania segmentu VLD dôležité, že ANS interpretuje ambulancie VLD ako nezastupiteľný základ systému ZS, bez ktorého by systém ZS ako - taký nemohol fungovať.**

2/ TESTOVANIE PACIENTOV PRI SKONČENÍ KARANTÉNY (spracováva sa)

**ZVLD SR o.z.**
Kuzmányho 3, 058 01 Poprad

Tel.: +421 944 000 825

[www.zvld.sk](http://www.zvld.sk)  **IČO: 50469070**

[www.facebook.com/zvldsr](http://www.facebook.com/zvldsr)